ET
C 109/14
Euroopa Liidu Teataja
7.3.2022
Eelotsusetaotlus, mille on esitanud Landesverwaltungsgericht Tirol (Austria) 6. septembril 2021 – C. G. versus Bezirkshauptmannschaft Landeck (Kohtuasi C-548/21) (2022/C 109/20) Kohtumenetluse keel: saksa Eelotsusetaotluse esitanud kohus Landesverwaltungsgericht Tirol
Põhikohtuasja pooled Kaebaja: C. G. Vastustaja: Bezirkshauptmannschaft Landeck
Eelotsuse küsimused 1.
Kas direktiivi 2002/58 (1), mida on muudetud direktiiviga 2009/136/EÜ (2), artikli 15 lõiget 1 (vajaduse korral koostoimes artikliga 5) tuleb põhiõiguste harta artikleid 7 ja 8 arvesse võttes tõlgendada nii, et avaliku võimu juurdepääs mobiiltelefonis säilitatavatele andmetele kujutab endast harta viidatud artiklitega tagatud põhiõiguste riivet, mis on nii raske, et sellist juurdepääsu tuleks kuritegude ennetamisel, uurimisel, avastamisel ja menetlemisel piirata võitlusega raske kuritegevuse vastu? 2.
Kas direktiivi 2002/58, mida on muudetud direktiiviga 2009/136, artikli 15 lõiget 1 tuleb põhiõiguste harta artikleid 7, 8 ja 11 ning artikli 52 lõiget 1 arvesse võttes tõlgendada nii, et sellega on vastuolus sellised riigisisesed õigusnormid nagu [Austria] kriminaalmenetluse seadustiku (Strafprozessordnung) § 18 koostoimes § 99 lõikega 1, mille kohaselt on julgeolekuasutustel kriminaaluurimise käigus ilma kohtu või sõltumatu haldusasutuse loata õigus ise saada täielik ja kontrollimatu juurdepääs kõigile mobiiltelefonis säilitatavatele digitaalsetele andmetele? 3.
Kas põhiõiguste harta artiklit 47, vajaduse korral koostoimes artiklitega 41 ja 52, tuleb poolte võrdsuse ja tõhusa õiguskaitsevahendi seisukohast mõista nii, et sellega on vastuolus selline liikmesriigi õigusnorm nagu [Austria] kriminaalmenetluse seadustiku § 18 koostoimes § 99 lõikega 1, mis võimaldab mobiiltelefoni andmete digitaalset analüüsimist ilma, et asjaomast isikut teavitataks sellest enne või vähemalt pärast meetme võtmist?
(1) (2)
Euroopa Parlamendi ja nõukogu 12. juuli 2002. aasta direktiiv 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (eraelu puutumatust ja elektroonilist sidet käsitlev direktiiv) (EÜT 2002, L 201, lk 37; ELT eriväljaanne 13/29, lk 514).
Euroopa Parlamendi ja nõukogu 25. novembri 2009. aasta direktiiv 2009/136/EÜ, millega muudetakse direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul, direktiivi 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris, ning määrust (EÜ) nr 2006/2004 tarbijakaitseseaduse jõustamise eest vastutavate siseriiklike asutuste vahelise koostöö kohta (ELT 2009, L 337, lk 11).
Eelotsusetaotlus, mille on esitanud Vrhovno sodišče Republike Slovenije (Sloveenia) 30. novembril 2021 – SOMEO S.A., varem PEARL STREAM S.A. versus Republika Slovenija (Kohtuasi C-725/21) (2022/C 109/21) Kohtumenetluse keel: sloveeni Eelotsusetaotluse esitanud kohus Vrhovno sodišče Republike Slovenije